Eelnõu

NARVA LINNAVOLIKOGU
MÄÄRUS

Narva                                                                                                     __.__.____nr ____

Narva Linnavolikogu 17.01.2008. a määruse nr 6 „Narva linna koolieelsete munitsipaallasteasutuste muude kulude vanemate poolt kaetava osa määra kehtestamine“ muutmine

Määrus kehtestatakse koolieelse lasteasutuse seaduse § 27 lõike 4 alusel
Linnavolikogu  m ä ä r a b:

1. Teha Narva Linnavolikogu 17.01.2008. a määruses nr 6 „Narva linna koolieelsete munitsipaallasteasutuste muude kulude vanemate poolt kaetava osa määra kehtestamine“ järgmine muudatus:

(1) Sõnastada § 2 lõige 1 järgmiselt:
„(1) „Vanema osa määr moodustab 6% Vabariigi Valitsuse poolt arvestusperioodile eelnenud eelarveaastaks kinnitatud palga alammäärast kuus ühe lapse kohta järgmiste lasteasutuste aiarühmades: Päikene, Sipsik, Pingviin, Cipollino“.
2. Määrus rakendub alates 01.12.2014. a.
3. Määrus jõustub seadusega sätestatud korras.

20308 NARVA                                                                             08.10.2014. a nr 3.1-19/19
Õ I E N D

Määrus kehtestatakse koolieelse lasteasutuse seaduse § 27 lõike 4 alusel
Narva Linnavolikogu poolt oli 17.01.2008. a võetud vastu määrus „Narva linna koolieelsete munitsipaallasteasutuste muude kulude vanemate poolt kaetava osa määra kehtestamine“. 05.06.2008. a määrusega nr 31 otsustas volikogu, et mõnedes koolieelsetes lasteasutustes, kus pakutakse lisateenuseid (bassein, keelekümblus, võõrkeeled või arvutiõpe) moodustab vanema osa määr 6% Vabariigi Valitsuse poolt arvestusperioodile eelnenud eelarveaastaks kinnitatud palga alammäärast kuus ühe lapse kohta. Lasteasutustes, kus lisateenuseid ei pakuta, moodustab vanema osa määr 5% Vabariigi Valitsuse poolt arvestusperioodile eelnenud eelarveaastaks kinnitatud palga alammäärast kuus ühe lapse kohta.

Viimasel ajal on lisateenuste pakkumine lasteaedades suurenenud ja praegu pakutakse neid kõikides lasteaedades. Erandiks on basseini lisateenus, mida pakutakse vaid neljas lasteasutuses (Päikene, Cipollino, Sipsik ja Pingviin). Seetõttu jäetakse aiarühmades suurema vanema tasuga lasteasutuste loetellu neid asutusi, kus on olemas basseinid.
Muudatusega jäetakse lisateenuseid pakutavate koolieelsete lasteasutuste loetelust välja lasteaiad Potsataja ja Kirsike. Muudatustega kaasneb negatiivne mõju tulueelarvele, ca 10 000,00 eurot aastas.

1. Esitada Narva Linnavolikogusse läbivaatamiseks ja kinnitamiseks määruse „Narva Linnavolikogu 17.01.2008. a määruse nr 6 „Narva linna koolieelsete munitsipaallasteasutuste muude kulude vanemate poolt kaetava osa määra kehtestamine“ muutmine“ eelnõu.

2. Volitada Narva Linnavalitsuse Kultuuriosakonna juhatajat pr Viktoria Lutust antud küsimust ette kandma Narva Linnavolikogus.

